《立春有感》
清代·李孔昭

杀运正当三十载，东风暂送一年春。寒梅卧雪山中老，弱柳蒙尘路畔新。

对酒依稀当日事，吟诗寥落故园人。阳和早入桃源去，我欲寻花急避秦。

作者简介：明末清初直隶蓟州人，字潜夫，一字光四。明崇祯十五年进士。见朝事日非，不赴廷对，以所给牌坊银助军饷，隐居盘山。明亡，素服哭于野三载。清廷屡征不出。隐居教授，倡明理学，成就甚众。及卒，门人私谥安节。